laion/Wikipedia-Exotic huggingface dataset:
ח'רבת טובא

ח'רבת טובא הוא אתר ארכאולוגי הממוקם ברמת כורזים ממערב לנהר הירדן בקרבת היישובים כפר הנשיא וטובא-זנגרייה. גובה האתר הוא 245 מטרים מעל לפני הים. היישוב במקום התקיים לראשונה החל מתקופת הברונזה בארץ ישראל, אז התקיים בו יישוב כנעני. במקום הוקם לימים יישוב יהודי עתיק שהתקיים לו מימי בית שני עד למאה השישית, ממנו נשארו ממצאים מגוונים - מטבעות ביזנטיים, משקופים (ככל הנראה עם סממנים יהודיים עליהם), עיטורים וחריטות של מנורת שבעת הקנים. הממצאים מהיישוב היהודי שהתקיים בח'רבת טובא נמצאים כיום בקיבוץ כפר הנשיא. כ-400 מטר דרומית לאתר נמצאה אבן מונוליתית שכנראה הייתה חלק מבית הכנסת שהתקיים במקום, ונקרא: "קתדרה דה משה". במקום נמצאים כיום מבנים מהתקופה הערבית בארץ ישראל.[דרוש מקור] "ח'רבת טובא" באתר "עמוד ענן - המדריך השיתופי לידיעת הארץ"
גורילה מזרחית

גורילה מזרחית (שם מדעי: Gorilla beringei) היא המין הגדול ביותר בסוג גורילה וכן במשפחת ההומינידיים ובסדרת הפרימטים. המין מתחלק לשני תת-מינים – גורילת השפלה המזרחית (Goriila beringei graueri) עם אוכלוסייה המונה 5,000 פרטים, והנדירה שבגורילות – גורילת הרים (Gorilla beringei beringei) עם אוכלוסייה המונה כ-700 פרטים. ישנה אוכלוסיית גורילות הרים בפארק הלאומי בווינדי שבדרום אוגנדה, אותה שוקלים לסווג כתת-מין נוסף. הגורילה המזרחית חיה ביערות אגן קונגו ומרכז אפריקה – המדרונות הוולקנים של רואנדה, מזרח הרפובליקה הדמוקרטית של קונגו ויער בווינדי שבדרום אוגנדה. במהלך היום הגורילות בעיקר אוכלות, בלילה הן בונות קנים על ידי קיפול מעל הצמחייה, בדרך כלל על הקרקע. כמו שאר הגורילות, הגורילה המזרחית היא צמחונית וניזונה מעלים ופירות. לגורילה המזרחית יש ראש גדול, אף שטוח ונחיריים גדולים, חזה רחב וזרועות ארוכות. הפנים, כפות הידיים, כפות הרגליים והחזה קירחים, והפרווה שחורה בעיקר, אך מרגע שהגיעו לגיל מסוים- לזכרים ישנו מעין "אוכף" כסוף על גבם ולכן הם נקראים כסופי גב (Silverbacks). קיימים הבדלים במראה הפרווה בין שני תת-המינים: לגורילת השפלה המזרחית יש פרווה קצרה יותר, עבה יותר, שחורה עמוקה. לגורילות ההר יש פרווה המזכירה צבע כחול כהה. כמו כן ישנם הבדלי גודל בין שני תת-המינים- גורילת השפלה מעט גדולה יותר מגורילת ההרים והזכרים שבשני המינים גדולים יותר מהנקבות ומשקלם נע בין 140–205 ק"ג וגובהם 1.7 מטרים בעמידה, כשהם בוגרים. משקלה הממוצע של נקבת גורילת השפלה המזרחית נע בין 90–100 ק"ג, וגובהה בעמידה עומד על 1.5 מטרים. הגורילה המזרחית נדירה יותר מהגורילה המערבית אם כי מאוימת פחות. האיומים העיקריים על הגורילה המזרחית הם צייד למטרות מזון והעמקת החקלאות לתוך היער, מה שגורם להרס בית הגידול הטבעי שלה. בחלק מהשמורות הלאומיות ישנה תוכנית תיירות של צפייה בגורילות, ולה יתרונות וחסרונות – מצד אחד התיירות מובילה למודעות סביבתית והכנסות כספיות לתושבים, ומצד שני היא גורמת להפרעה בהתנהגות הטבעית של הגורילות. הגורילות המזרחיות נדירות ביותר בגני החיות, וגן החיות היחיד שנמצא מחוץ לאזורי המחיה הטבעיים של הגורילות בו נמצאים פרטים הוא גן החיות של אנטוורפן, בו חיות שתי נקבות בוגרות. בקונגו ישנם גופים המחזיקים את הגורילות שהוחרמו מציידים לא חוקיים. מדיה וקבצים בנושא גורילה מזרחית בוויקישיתוף גורילה מזרחית, באתר ITIS (באנגלית) גורילה מזרחית, באתר NCBI (באנגלית) גורילה מזרחית, באתר Animal Diversity Web (באנגלית) גורילה מזרחית, באתר האנציקלופדיה של החיים (באנגלית) גורילה מזרחית, באתר GBIF (באנגלית) גורילה מזרחית באתר הרשימה האדומה של IUCN
אלמנט

האם התכוונתם ל... אלמנטים – סדרת פסלים של הפסל הישראלי יחיאל שמי אלמנטים סופיים – טכניקה לחישוב נומרי של משוואות דיפרנציאליות המתארות בעיות של שדות אלמנט מים – מרכיב בעיצוב גנים, כגון בריכת נוי, מזרקה אלמנט כתובת קנונית – אלמנט HTML שמאפשר לבעל האתר למנוע בעיה של תוכן כפול במנועי החיפוש אלמנט – מגזין מקוון לגברים הומואים אסייתיים, המתמקד באופנה וסגנון חיים יסוד (פירושונים) יסודות
ארכאון

האם התכוונתם ל... ארכאונים – על-ממלכה בעולם החי המכונה גם "חיידקים קדומים" ארכאיקון – יחידת זמן גאולוגית קדומה
הארגון למניעת הפצת נשק כימי

הארגון למניעת הפצת נשק כימי (באנגלית: Organisation for the Prohibition of Chemical Weapons או בראשי תיבות: OPCW) הוא ארגון בין-ממשלתי בינלאומי המקדם ובודק את העמידה באמנת הנשק הכימי. ב-2013 זכה הארגון בפרס נובל לשלום. הארגון נוסד ב-1997 וממוקם בהאג שבהולנד. בראשו עומד אחמט אוזומצ'ו מטורקיה. בארגון חברות 193 מדינות שאשררו את חתימתן על אמנת הנשק הכימי. הארגון בודק את העמידה של מדינות באמנת הנשק הכימי, האוסרת על השימוש בנשק כימי ודורשת את השמדתו. האימות מורכב הן מבדיקה של ההצהרות של המדינות החברות והן מבדיקות באתרים עצמם. נוסף על כך, הארגון אחראי על פירוק הנשק הכימי. 189 המדינות החברות בארגון מייצגות 98% מאוכלוסיית העולם וכן 98% מן התעשייה הכימית בעולם. 4 מדינות אינן חברות בארגון: מצרים, דרום סודאן, קוריאה הצפונית וישראל, שחתמה על האמנה אך לא אשררה אותה. בשנת 2013 זכה הארגון בפרס נובל לשלום. הזכייה הייתה על בסיס פעילותו של הארגון לפינוי נשק כימי ועריכת בדיקות תקופתיות במדינות שחתמו על האמנה. בין השאר החל הארגון ב-2013 להיות פעיל בסוריה, במיוחד לאחר ההסכמה הדיפלומטית שהושגה עימה לפירוק הנשק הכימי שהופעל בה במהלך מלחמת האזרחים. פעילותו של הארגון תרמה להצלת חייהם של מאות אלפי אנשים. פירוק הנשק הכימי בסוריה פירוק נשק כימי מדיה וקבצים בנושא הארגון למניעת הפצת נשק כימי בוויקישיתוף אתר האינטרנט הרשמי של הארגון למניעת הפצת נשק כימי (באנגלית) הארגון למניעת הפצת נשק כימי, באתר אנציקלופדיה בריטניקה (באנגלית) הארגון למניעת הפצת נשק כימי, ברשת החברתית פייסבוק הארגון למניעת הפצת נשק כימי, ברשת החברתית אקס (טוויטר) הארגון למניעת הפצת נשק כימי, ברשת החברתית LinkedIn הארגון למניעת הפצת נשק כימי, סרטונים בערוץ היוטיוב הארגון למניעת הפצת נשק כימי, באתר פליקר הארגון למניעת הפצת נשק כימי, באתר פרס נובל (באנגלית) פרס נובל לשלום לארגון לאי הפצת נשק כימי, באתר ynet, 11 באוקטובר 2013
טקסונומיה

טַקְסוֹנוֹמְיָה (מיוונית – τάξις: סידור; νόμος: שיטה, חוק) היא סיווג שיטתי של עצמים מאותו תחום. הסיווג הנפוץ ביותר הוא מדרגי (הירארכי), אולם ייתכן גם סיווג שמרשה יחסים יותר מורכבים או פחות מורכבים בין הדברים הממוינים. למשל, סיווג מכונית גם כרכב קרקעי וגם כרכב ממונע; או סיווג של צמחים לפי צבע פרחיהם, המקובל במגדירי צמחים עממיים. בעבר השתמשו במילה טקסונומיה רק במשמעות של מיון עולם הטבע. בתחום זה מקובל עד היום המידרג שהציע בשנת 1735 המדען השוודי קארולוס ליניאוס, למרות שהמדענים שינו במשך השנים את הגדרת חברי כל מדרג, כפי שאפשר לקרוא בערך מיון עולם הטבע. דוגמה לסיווג לפי המידרג של ליניאוס: מין צבעוני ההרים שיך לסוג צבעוני ממשפחת השושניים מסדרת השושנאים ממחלקת החד-פסיגיים ממערכת בעלי הפרחים בממלכת הצמחים כיום הורחבה משמעות המילה טקסונומיה לציון מיון בתחום כלשהו, כולל בארגון ידע בארגונים, באינטרנט, וכדומה. בתחום המודרני של ניהול ידע נחשבות טקסונומיות מעט פחות רחבות מאונטולוגיות. כדי להבחין בין טקסונומיה במובנה המורחב והכללי, לבין הטקסונומיה במובנה המקורי מתחום הביולוגיה, טבעו בשפה האנגלית את המונח Alpha Taxonomy. בוויקיפדיה העברית נבחר להשתמש לתחום הביולוגי במונח מיון עולם הטבע. דוגמאות לטקסונומיה בתחומים שאינם קשורים למיון בעולם החי: באתרי אינדקס לאינטרנט תיתכן טקסונומיה שחלקה מתואר בטבלה משמאל. בחקיקה לגבי ביטוח רפואי בארצות הברית HIPAA – The Health Insurance Portability and Accountability Act of 1996 מוגדרת טקסונומיה מדרגית של ספקי שירותים רפואיים, אשר מתעדכנת פעמיים בשנה. חלק מטקסונומיה זו מוצגת להלן: ספקי כִירוֹפְּרַקְטִיקָה כירופרקטיקאי (קוד 111N00000X) ספקי רפואת שיניים סייע (קוד 126800000X) שיננית (קוד 124Q00000X) טכנאי מעבדה (קוד 126900000X) רופאי שיניים רפואת שיניים כללית (קוד 1223G0001X) רפואת שיניים ילדים (קוד 1223P0221X) רפואת חניכיים (קוד 1223P0300X) הטקסונומיה של בלום היא מושג מפתח בחינוך ובפילוסופיה של החינוך. טקסונומית ברטל של סוגי שחקנים היא סיווג של שחקני משחקי וידאו על פי העדפות המשחק שלהם יש הטוענים שמוח האדם התפתח במהלך האבולוציה לסיווג טבעי של הכרתו את העולם למערכות ממוינות כדוגמת אלה המצוינות לעיל. השקפה זו יונקת בין היתר מהאֶפִּיסְטֶמוֹלוֹגְיָה (תורת ההכרה) של עמנואל קנט. אנתרופולוגים הבחינו שסיווגים מוטמעים במערכות חברתיות ותרבותיות מקומיות, וממלאים תפקידים חברתיים שונים. אחד המחקרים הידועים והמשפיעים ביותר בנושא הוא צורות היסוד של חיי הדת מאת אמיל דורקהיים. התאוריות של קנט ודורקהיים השפיעו גם על קלוד לוי-שטראוס, מייסד האנתרופולוגיה הסטרוקטורלית. לוי-שטראוס כתב שני ספרים חשובים בנושא הטקסונומיה: טוטמיזם והמוח הפראי. טקסונומיות כגון אלה שנותחו על ידי דורקהיים ולוי-שטראוס מכונות לעיתים טקסונומיות עממיות, כדי להבחין בינן לבין הטקסונומיות המדעיות, המתיימרות להיות אובייקטיביות ואוניברסליות. סוגי טקסונומיה נוספים מתוארים בוויקיפדיה האנגלית, בערכים: Folk Taxonomy הנבדלת מ-Folksonomy Corporate Taxonomy Numerical Taxonomy הטקסונומיה של בלום טקסונומיה (ביולוגיה) NCBI הטקסונומיה מבוססת על נתונים מאתר ה-Washington Publishing Company
The 20/20 Experience

The 20/20 Experience (בעברית: חוויית ה-20\20) הוא אלבום האולפן השלישי של הזמר האמריקאי ג'סטין טימברלייק, שיצא לאור ב-15 במרץ 2013 דרך חברת התקליטים "RCA". ב-27 בספטמבר 2013 יצא לאור המשכו של האלבום, The 20/20 Experience 2 of 2, ושניהם יצאו לאור גם כאלבום האוסף "The 20/20 Experience: The Complete Experience". עטיפת האלבום דורגה במקום ה-29 ברשימת "50 עטיפות האלבומי הפופ הטובים ביותר ב-5 השנים האחרונות" שנערך על ידי מגזין Complex. Suit & Tie - יצא לאור כסינגל הראשון מהאלבום ב-14 בינואר 2013. בשיר משתתף הראפר ג'יי זי. הקליפ לשיר, שצולם ב-25 בינואר 2013, בוים על ידי דייוויד פינצ'ר, שביים בעבר את הסרט הרשת החברתית, בו השתתף טימברלייק. ב-10 בפברואר 2013 הופיע טימברלייק עם השיר יחד עם ג'יי זי בטקס פרסי גראמי ה-55. Mirrors - יצא לאור כסינגל השני מהאלבום ב-11 בפברואר 2013. השיר הגיע למקום השני במצעד הסינגלים האמריקאי, בילבורד הוט 100. Tunnel Vision - יצא לאור ב-14 ביוני 2013 כסינגל השלישי והאחרון מהאלבום. מידע על האלבום The 20/20 Experience באתר MusicBrainz מידע על האלבום The 20/20 Experience באתר AllMusic האלבום The 20/20 Experience באתר Discogs האלבום The 20/20 Experience באתר יוטיוב The 50 Best Pop Album Covers of the Past Five Years, Complex (באנגלית) מידע על The 20/20 Experience, באתר המצעד האוסטרי, ארכיון מידע על The 20/20 Experience, באתר המצעד האיטלקי, ארכיון מידע על The 20/20 Experience, באתר המצעד הגרמני מידע על The 20/20 Experience, באתר מצעד דנמרק מידע על The 20/20 Experience, באתר המצעד הנורווגי מידע על The 20/20 Experience, באתר המצעד של ניו זילנד מידע על The 20/20 Experience, באתר המצעד הספרדי מידע על The 20/20 Experience, באתר המצעד הפורטוגזי, ארכיון מידע על The 20/20 Experience, באתר המצעד הפיני מידע על The 20/20 Experience, באתר המצעד הצרפתי, ארכיון מידע על The 20/20 Experience, באתר המצעד השוודי CERTIFICADOS, Pro-Música Brasil (ב־Brazilian Portuguese)
סלאמינה

האם התכוונתם ל... סלאמינה (יוון) – שמו של האי סלמיס ביוונית מודרנית סלאמינה (עיר) – עיר ראשית באי סלמיס שפונה למפרץ הסרוני ואוכלוסייתה כ-25,000 תושבים סלאמינה (קפריסין) – שמה של עיר-מדינה עתיקה במזרחו של האי קפריסין, ביוונית מודרנית סלאמינה (קלדס) – עיר ורשות מקומית במחוז קלדס שבקולומביה סלאמינה (מגדלנה) – עיר ורשות מקומית במחוז מגדלנה שבצפון קולומביה סלאמינה (ספר) – ספר זיכרונות של הסופר והצייר האמריקני רוקוול קנט (Rockwell Kent) משהותו בגרינלנד סלמיס
Altera pars Petri

Altera pars Petri (בלטינית: "החלק השני של פטרוס"), ביטוי בשפה הלטינית, המתאר באופן מחמיא אדם בעל תכונות נעלות של חכמה, רציונליזם ושיקול-דעת. הביטוי שידוע גם בצורה המקוצרת "Secunda Petri" נוצר בעקבות ספרו של הוגה הדעות הצרפתי, פטרוס רמוס (1515-1572), "דיאלקטיקה"; רמוס שהיה הומניסט בהשקפתו, עסק בלוגיקה ונחשב לרפורמיסט בתחום החינוך וההשכלה. חלקו השני של הספר עוסק ב"כושר השיפוט" של האדם; מכאן שכל בן-אנוש שהתברך במידות של כושר שיפוט, הבא לידי ביטוי בשיקול דעת נבון וחשיבה לוגית ורציונלית, זכאי לכינוי הזה.
רקטה מתקנת מסלול

רקטה מתקנת מסלול (בראשי תיבות: רמ"מ או רמ"ם) היא רקטה ארטילרית וטיל (על אף ששמה רקטה) בעלת רש"ק מצרר מתוצרת התעשייה הצבאית של ישראל למערכת "המנתץ" M-270 MLRS. הרקטה נמצאת בשירות חיל התותחנים של צה"ל. הרמ"מ היא רקטה המצוידת באמצעים המאפשרים לתקן את מסלולה תוך כדי טיסה מה שהופך אותה לטיל מנהג, ומשפר את דיוקה באופן ניכר. עם זאת, ההנחיה היא ללא ראש ביות עצמאי והתיקונים נעשים רק ביחס לנקודת הפגיעה הדרושה שצוינה לה בעת השיגור. החימוש הסטנדרטי של הרמ"מ הוא פצצת מצרר תוצרת התעשייה הצבאית, שמאופיין בכך שבו אחוז הנפלים של הפצצונות נמוך – 5 אחוזים. שימוש מבצעי ראשון ברמ"מ התרחש במלחמת לבנון השנייה, כאשר גדוד "הרעם" המפעיל את משגר רקטות M-270 MLRS השתמש בטילים כמסך אש לחילוץ כוחות חי"ר ושריון שהותקלו על ידי חזבאללה. הדיוק הגבוה של הטיל אפשר ירי בטווחי ביטחון קטנים מזה של הטיל האמריקאי. בנוסף שימשה הרמ"מ להשמדת סוללות אויב ששיגרו רקטות לעבר ישראל. בעקבות ההצלחה הגביר צה"ל את הצטיידותו ברמ"מ. ב-2016 נכנס לשירות בצה"ל דגם חדש ומתקדם של הרמ"מ הנקראת "רעם איתן". במערכת נעשו שיפורים בפצצות המצרר, שנהפכו לגדולות יותר ובעלות יותר מנגנוני השמדה עצמית, על מנת להקטין את הנפלים. בעוד ברמ"מ המקורי אחוז הנפלים היה 5%, ב"רעם איתן" אחוז הנפלים הוא 0.01%. ב-2023 במהלך מלחמת חרבות ברזל פרס צה"ל בצפון ישראל את מערך "רעם איתן", בתגובה לאיום גדודי הפלישה של ארגון הטרור חזבאללה, כוח רדואן. רומח רקטה חדשה בצה"ל תצמצם את אחוז נפלי התחמושת, במחנה באתר בית התותחן, דצמבר 2016 יואב זיתון, "החימוש הקטלני ביותר ליבשה": תיעוד ראשון מהרקטה המדויקת של חיל התותחנים, באתר ynet, 8 בדצמבר 2020 הרקטה החדשה של צה"ל, סרטון בערוץ "ynet", באתר יוטיוב (אורך: 1:15) אמיר בוחבוט‏, רקטת העתיד של צה"ל: "כוח אש לטווח דמיוני", באתר וואלה, 17 במאי 2014 גשם של פלדה - באתר זרוע היבשה מצמצמים את כמות נפלי התחמושת: רקטה חדשה בצה"ל, במחנה, 1 בדצמבר 2016. עמ' 10–11 יואב זיתון, רקטה עוצמתית, רבבות פגזים: התותחנים יורים בלי הפסקה | תיעוד השמדת הדחפור שהפך לסמל הפלישה, באתר ynet, 7 בנובמבר 2023 ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
Royals

Royals (בתרגום חופשי: מלכותיים) הוא סינגל הבכורה של הזמרת לורד. השיר יצא לאור ב-8 במרץ 2013 כסינגל הראשון מהמיני אלבום הראשון של לורד, The Love Club EP. השיר מופיע גם באלבום האולפן הראשון של לורד, Pure Heroine. השיר שהה תשעה שבועות רצופים במקום הראשון במצעד הסינגלים של ארצות הברית, בילבורד הוט 100 והגיע למעמד פלטינה מרובעת כשמכר 4.4 מיליון עותקים. השיר הגיע למעמד פלטינה מרובעת בניו זילנד, ודורג גם שם במקום הראשון. השיר זכה לתשבחות רבות ממבקרי המוזיקה. דיגיטל ספיי נתנו לשיר חמישה כוכבים מתוך חמישה ושיבחו את השיר ואמרו שלשיר יש "פזמון ממכר שמענג מפשטותו" והמשיכו להגיד ש"הצלחה של לורד היא כאן כדי להישאר". הקליפ היה מועמד בקטגוריית "הקליפ הטוב ביותר של אישה" בטקס פרסי הווידאו קליפים של MTV. הזמרת האמריקאית סלינה גומז נהגה לבצע גרסת כיסוי לשיר בסיבוב ההופעות Stars Dance Tour בלג שהתבצע בקנדה ובאירופה. מידע על היצירה "Royals" באתר מיוזיק בריינז מידע על הסינגל "Royals" באתר מיוזיק בריינז סרטון השיר "Royals" באתר יוטיוב Royals, בביצוע לורד, וידאו קליפ של השיר באתר יוטיוב The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Selena Gomez Covers Lorde’s “Royals”: Hear The Live Rendition, idolator, ‏2013-08-15 מידע על Royals, באתר מצעד דנמרק מידע על Royals, באתר המצעד של ניו זילנד מידע על Royals, באתר המצעד הצרפתי, ארכיון
Britney: The Videos

Britney: The Videos הוא אלבום הווידאו השלישי של זמרת הפופ האמריקנית, בריטני ספירס. האלבום יצא לאור ב-20 בנובמבר 2001, על ידי חברת התקליטים ג'ייב רקורדס. ווידאו זה הופץ במקביל לתקופת יציאת אלבומה השלישי של ספירס: "Britney". הווידאו זכה להצלחה גדולה ונכנס למקום הראשון במצעד אלבומי הווידאו בארצות הברית ובמקסיקו, בארצות הברית נמכר הווידאו במעל ל-200,000 עותקים וזכה למעמד פלטינה כפולה. אלבום הווידאו "Britney: The Videos", הוא אוסף של קטעי וידאו על מנת לקדם את אלבום האולפן "Britney". האלבום כולל קטעי וידאו של שירים מהאלבום, הופעות חיות, הופעה חייה מתוך טקס פרסי המוזיקה של "VMA", הצצות לאלבום וידאו "Britney Spears Live from Las Vegas", אשר יצא בשנת 2002.
ויקטור מקלגלן

ויקטור אנדרו דה בייר אוורלי מקלגלן (באנגלית: Victor Andrew de Bier Everleigh McLaglen;‏ 10 בדצמבר 1886 - 7 בנובמבר 1959) היה שחקן קולנוע ומתאגרף אנגלי זוכה פרס אוסקר לשחקן הטוב ביותר לשנת 1935 על תפקידו בסרט "המלשין". מקלגלן נולד בעיירה רויאל טנברידג' וולס שבמחוז קנט, דרום- מזרח אנגליה לבישוף פרוטסטנטי וגדל בדרום אפריקה לצד שמונת אחיו ואחיותיו. בגיל 14 עזב מקלגלן את ביתו, הצטרף לצבא בריטניה ונלחם במלחמת הבורים אך נאלץ לעזוב את הצבא לאחר שגילו האמיתי התגלה. לאחר מכן נסע לקנדה שם התפרנס מהיאבקות ומאגרוף, ניצח מספר קרבות ואף התמודד נגד אלוף העולם ג'ק ג'ונסון. בתקופת מלחמת העולם הראשונה חזר מקלגלן לבריטניה כדי לשרת כקפטן ב"ריג'מט נסיכת וויילס המלכותי". בשנת 1918 היה מקלגלן לאלוף האגרוף של הצבא הבריטי. לאחר שהשתחרר משירותו הצבאי החל מקלגלן את קריירת המשחק שלו בסרטים שקטים. החל את הקריירה שלו בשנות ה-20 של המאה ה-20 בסרט "העץ המטומא", בסרטיו של ג'ון פורד "הבית של הנגמן", "המשמרת השחורה" ובסרטיו של ראול וולש "מהו מחיר התהילה?", "אהבותייה של כרמן". מקלגלן הגיע לפסגת הקריירה שלו בשנת 1935 לאחר שזכה בפרס אוסקר לשחקן הטוב ביותר על הופעתו בתור ג'יפו נולאן בדרמה של ג'ון פורד "המלשין". הופיע בשנות ה-30 בסרטים נוספים של פורד "הפטרול האבוד" בתור הסמל ו"אנחנו ווילי ווינקי". את אחת מהופעותיו הפופולריות ביותר עשה מקלגלן בשנת 1939 בסרט ההרפתקאות של ג'ורג' סטיבנס "גונגה דין" בו שיחק בתפקיד החייל הבריטי סמל מק'הסניי, בשנה זו השתתף גם בסרט ההרפתקאות "קפטן פיורי". בנוסף התפרסם באותו עשור בזכות תפקידו כפיראט הוק בקומדיה "הנסיכה והפיראט". הוא השתתף בשלושת סרטי "טרילוגיית חיל הפרשים" בבימויו של ג'ון פורד - "מבצר האפאצ'ים" (1948), "היא ענדה סרט צהוב" (1949) ו"ריו גראנדה" (1950). בשנת 1952 הועמד מקלגלן בפעם השנייה לפרס האוסקר, הפעם בקטגוריית המשנה על תפקידו בתור בעל האדמה חם המזג סקווייר "רד" דנהר בדרמה הקומית "האדם השקט" לצידו של ג'ון ויין. התפרסם בפעם האחרונה בתפקיד קטן בסרט "מסביב לעולם בשמונים יום" בשנת 1956. היה נשוי שלוש פעמים במהלך חייו. נישואיו הראשונים היו לאניד למונט, לזוג נולדה בת שליה ובן השחקן והבמאי אנדרו מקלגלן. למוט מתה בשנת 1942 כתוצאה מתאונת רכיבה על סוס. נישואיו השניים היו לסוזן ברוגמן ונמשכו חמש שנים עד לגירושים. אשתו השלישית הייתה מרגרט פמפהארי, לה היה נשוי עד למותו בשנת 1959 בגיל 72 מהתקף לב. מקלגלן נקבר ב"פארק הזיכרון פורסט לאן" שבגלנדייל שבקליפורניה. העץ המטומא (1925) מהו מחיר התהילה? (1926) אהבותייה של כרמן (1927) הבית של הנגמן (1928) המשמרת השחורה (1929) התכשיטים הגנובים (1931) מבוייש (1931) הפטרול האבוד (1934) המלשין (1935) חייל מקצועי (1935) ברוט נפלא (1936) תחת שני גלים (1936) קלוהדייק אנני (1936) זה הסוד שלי (1937) אנחנו ווילי ווינקי (1937) קפטן פיורי (1939) גונגה דין (1939) גבולות ברודוויי (1941) צ'יינה גירל (1942) לנצח ויום (1943) הנסיכה והפיראט (1944) טמפיקו (1944) השועלים של הארו (1947) מבצר האפאצ'ים (1948) היא ענדה סרט צהוב (1949) ריו גראנדה (1950) הנסיך ויולאנט (1954) ליידי גודיבה מקובנטרי (1955) מסביב לעולם בשמונים יום (1956) מדיה וקבצים בנושא ויקטור מקלגלן בוויקישיתוף ויקטור מקלגלן, במסד הנתונים הקולנועיים IMDb (באנגלית) ויקטור מקלגלן, באתר AllMovie (באנגלית) ויקטור מקלגלן, באתר Rotten Tomatoes (באנגלית) ויקטור מקלגלן, במסד הנתונים הקולנועיים KinoPoisk (ברוסית) ויקטור מקלגלן, באתר "Find a Grave" (באנגלית)
פופיאנוס ובלבינוס

האם התכוונתם ל... פופיאנוס – קיסר רומאי מהמאה ה-3, ששלט יחד עם בלבינוס בלבינוס – קיסר רומאי מהמאה ה-3, ששלט יחד עם פופיאנוס
אוניית ציד לווייתנים

אוניית ציד לווייתנים (באנגלית: whaler או whaling ship) היא אונייה הבנויה במיוחד לציד לווייתנים, כלומר ללכידת לווייתנים או לעיבוד השלל שנצוד, או לשני התפקידים גם יחד. לסוג הראשון שייכות ציידות הלווייתנים (whale catchers), אוניות מנוע (קיטור או דיזל) המצוידות בתותח צלצל בחרטומן. לסוג השני שייכות אוניות ציד הלווייתנים (whaleships) המפרישות והממונעות מן המאה ה-16 עד תחילת המאה ה-20 ואוניות החרושת (factory ships) המודרניות של ימינו. כלי שיט הממלאים את שני התפקידים גם יחד הם האוניות לציד לווייתני הבקבוקף (bottlenose whalers) של שלהי המאה ה-19 ותחילת המאה ה-20 ואוניות הציד/החרושת של ימינו. אוניות ציד הלווייתנים נשאו עמן שתי סירות משוטים פתוחות או יותר שנקראו לווייתניות או סירות לווייתנים (whaleboats), ובהן השתמשו ללכידת הלווייתנים. הסירות גררו את הלווייתנים שצדו אל האונייה, שם ביתרו אותם לחלקים. את שומן הלווייתן הרתיחו בדוד זיקוק שהונח על כירה וממנו הפיקו שמן. ציידות הלווייתנים הביאו בתחילה את הלווייתנים שלכדו אל תחנת ציד או אל אוניית חרושת שעגנה במפרץ או מבוא־ים מוגנים מרוח. פיתוחן לימים של אוניות חרושת המצוידות בירכתיים פתוחים ומִמְשֶׁה איפשר לציידות הלווייתנים להעביר אליהן את שללן בלב ים. מדיה וקבצים בנושא אוניית ציד לווייתנים בוויקישיתוף אוניית ציד לווייתנים, באתר אנציקלופדיה בריטניקה (באנגלית)
רובין (משרד תכנון)

משרד תכנון רובין (ברוסית: Центральное конструкторское бюро морской техники «Рубин», משרד תכנון מרכזי לתכנון מכשור ימי "רובין") הוא משרד תכנון מוביל המתמחה בתכנון צוללות הממוקם בסנקט פטרבורג. המשרד הוקם בשנת 1901. המשרד הוקם בשנת 1901 כמחלקה של מפעל בלטייסקי בסנקט פטרבורג. בשנת 1903 הסתיימה בניית צוללת ראשונה מתכנון של מהנדס איוואן בובנוב ועד לשנת 1918 נבנו 73 צוללות. בשנות ה-20 בראש המשרד עמד בוריס מלינין הוא תכנן צוללות שהיו בסיס כוח הצוללות של הצי הסובייטי במהלך מלחמת העולם השנייה. עד לשנת 1938 המשרד פעל כחלק של המפעל. בשנת 1938 המשרד הופרד מהפעל תוך הקמת "משרד תכנון מרכזי מס' 18". בשנות ה-50 במשרד החל תכנון צוללות גרעיניות. על הצלחה במטלה זו בשנת 1963 למשרד תכנון הוענק עיטור לנין. בשנת 1966 המשרד החל להיקרא "רובין". בשנת 1958 חלק מיחידות של משרד תכנון הופרדו ממנו והוקם משרד תכנון "מלחיט". בשנת 2008 המשרד הופרט והפך לחברה הנשכרת בבורסה. צוללות לפי תכנון של "רובין" נבנו במספר מפעלים בלנינגרד, ניז'ני נובגורוד, קומסומולסק על אמור ובמפעל סבמאש. במשרד מועסקים כ-2000 עובדים. פרויקט צוללות "דקבריסט" התכנון החל בשנת 1926 (המתכנן הראשי בוריס מלינין). פרויקט צוללות "לנינץ" התכנון החל בשנת 1929 (המתכנן הראשי בוריס מלינין). פרויקט צוללות "מליוטקה" התכנון החל בשנת 1932 (המתכנן הראשי אלכסיי אסיפוב). פרויקט צוללות "פרבדה" התכנון החל בשנת 1932 (המתכנן הראשי אלכסיי אסיפוב). פרויקט צוללות "שצ'וקה" התכנון החל בשנת 1929 (המתכנן הראשי בוריס מלינין). פרויקט צוללות מס' 613. התכנון בוצע בשנת 1947 (המתכנן הראשי ולדימיר פרגודוב). פרויקט צוללות מס' 641. התכנון בוצע בשנת 1955. (המתכנן הראשי סרגיי יגורוב) פרויקט צוללות מס' 658 התכנון החל בשנת 1958. (המתכנן הראשי סרגיי קובליוב). זה היה פרויקט ראשון של צוללת גרעינית בברית המועצות המצוידות בטיל בליסטי. פרויקט צוללות מס' 659 התכנון החל בשנת 1958. (המתכנן הראשי סרגיי קובליוב). זה היה פרויקט ראשון של צוללת גרעינית בברית המועצות המצוידות בטיל שיוט. פרויקט צוללות מס' 667A התכנון בוצע בשנת 1963. (המתכנן הראשי סרגיי קובליוב). פרויקט צוללות מס' 667B התכנון בוצע בשנת ;1969. (המתכנן הראשי סרגיי קובליוב). פרויקט צוללות מס' 667BD התכנון בוצע בשנת 1972. (המתכנן הראשי סרגיי קובליוב). פרויקט צוללות מס' 667BDR התכנון בוצע בשנת 1973. (המתכנן הראשי סרגיי קובליוב). פרויקט צוללות מס' 667BDRM התכנון החל בשנת 1975. (המתכנן הראשי סרגיי קובליוב). פרויקט צוללות מס' 675 התכנון בוצע בשנת 1958. (המתכנן הראשי פאבל פוסטינצב). פרויקט צוללות מס' 685 התכנון הסתיים בשנת 1974. (המתכנן הראשי ניקולאי קלימוב) פרויקט צוללות מס' 941 התכנון בוצע בשנת 1976. (המתכנן הראשי סרגיי קובליוב). לא נכנסו לשירות מבצעי. פרויקט צוללות מס' 949 התכנון בוצע בשנת 1971. (המתכנן הראשי פאבל פוסטינצב, איגור ברנוב). פרויקט צוללות מס' 955 1996- כיום (המתכנן הראשי ולדימר זדורנוב). נבנו 2 יחידות ופרויקט נמצא בעיצומו. רכבת מהירה "סוקול". במהלך ניסוי הרכבת הגיע למהירות של 236 קמ"ש. עם זאת, לאור מספר מגבלות תכנוניות היא לא נכנסה לשירות סדיר. תכנון אסדות קידוח תכנון אסדות לשיגור לוויינים מדיה וקבצים בנושא רובין בוויקישיתוף אתר האינטרנט הרשמי של רובין
Britney Spears: In the Zone

Britney Spears: In the Zone הוא הוידאו החמישי של זמרת הפופ האמריקנית, בריטני ספירס. האלבום יצא לאור ב-6 באפריל 2004, על ידי חברת התקליטים ג'ייב רקורדס. במקביל ליציאת אלבומה הרביעי של ספירס In the Zone. הווידאו מכיל את המופע בערוץ ABC והקליפים לשירים "Me Against the Music" ו-"Toxic", וגם עשיית הקליפ "Toxic", בנוסף צורף דיסק נוסף ובו שני רמיקסים לשני הלהיטים הראשונים מהאלבום ושני שירים חדשים שלא נכנסו לאלבום. הצלחת הווידאו הייתה גבוהה. כקודמו, גם הוא נכנס למקום הראשון במצעד הווידאו האמריקאי ומקום שישי במצעד המקסיקני. בנוסף זכה למעמד זהב באוסטרליה, ברזיל וצרפת. כל המצעדים אליהם נכנס אלבום הווידאו הם מצעדי ווידאו בלבד. מידע על האלבום Britney Spears: In the Zone באתר MusicBrainz "Britney Spears: In the Zone", במסד הנתונים הקולנועיים IMDb (באנגלית) "Britney Spears: In the Zone", באתר נטפליקס "Britney Spears: In the Zone", באתר AllMovie (באנגלית) "Britney Spears: In the Zone", במסד הנתונים הקולנועיים KinoPoisk (ברוסית) イン・ザ・ゾーンDVD | マドンナ, ORICON NEWS ARIA Charts - Accreditations - 2004 Albums, www.aria.com.au www.capif.org.ar "Gold & Platinum - RIAA". RIAA (באנגלית אמריקאית). נבדק ב-2018-09-30. CERTIFICADOS – Pro-Música Brasil, pro-musicabr.org.br bpi AMPROFON, amprofon.com.mx Les Certifications, SNEP - Syndicat Nation de l'Edition Phonographique, ‏2013-11-01 (ארכיון)
Take Back the Night

Take Back the Night הוא שיר של הזמר האמריקאי ג'סטין טימברלייק. השיר יצא לאור ב-12 ביולי 2013 כסינגל הראשון מאלבום האולפן הרביעי של טימברלייק, The 20/20 Experience 2 of 2. הקליפ לשיר צולם ב-18 ביולי 2013 בניו יורק סיטי. מידע על היצירה "Take Back the Night" באתר מיוזיק בריינז סרטון השיר "Take Back the Night" באתר יוטיוב מידע על Take Back the Night, באתר המצעד האיטלקי, ארכיון מידע על Take Back the Night, באתר המצעד הגרמני מידע על Take Back the Night, באתר מצעד דנמרק מידע על Take Back the Night, באתר המצעד הצרפתי, ארכיון